2000R1917 — LT — 01.01.2006 — 003.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B KOMISIJOS REGLAMENTAS (EB) Nr. 1917/2000 2000 m. rugsėjo 7 d. nustatantis tam tikras Tarybos reglamento (EB) Nr. 1172/95 dėl statistinių duomenų apie užsienio prekybą įgyvendinimo nuostatas (Tekstas svarbus EEE) (OL L 229, 9.9.2000, p.14)

iš dalies keičiamas:









▼B

KOMISIJOS REGLAMENTAS (EB) Nr. 1917/2000

2000 m. rugsėjo 7 d.

nustatantis tam tikras Tarybos reglamento (EB) Nr. 1172/95 dėl statistinių duomenų apie užsienio prekybą įgyvendinimo nuostatas

(Tekstas svarbus EEE)







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1995 m. gegužės 22 d. Tarybos reglamentą (EB) Nr. 1172/95 dėl statistinių duomenų apie Bendrijos ir jos valstybių narių prekybą su valstybėmis, kurios nėra narės ( 1 ) su paskutiniais pakeitimais, padarytais Reglamentu (EB) Nr. 374/98 ( 2 ), ypač į jo 21 straipsnį, kadangi: (1) siekiant gauti suderintus statistinius duomenis apie užsienio prekybą, būtina apibrėžti duomenų surinkimo ir rezultatų apdorojimo, perdavimo ir paskelbimo įgyvendinimo procedūras; (2) siekiant išvengti renkamų duomenų dubliavimo, tam tikrų sandorių neapskaitymo ir norint teisingai nustatyti informacijos rinkimo periodiškumą, yra labai svarbu aiškiai apibrėžti statistinių duomenų apie užsienio prekybą objektą; (3) turi būti papildyti pateikiamų duomenų apibrėžimai, kartu nurodant tvarką, pagal kurią jie turėtų būti įrašomi statistinių duomenų surinkimo priemonėje; (4) būtina apibrėžti specifinius prekių judėjimus, kuriems reikalingos specialios nuostatos. Todėl reikia nustatyti vieningas Bendrijoje taikomas priemones; (5) siekiant užtikrinti reguliarų ir vienodą duomenų platinimą, būtina nustatyti rezultatų perdavimo Komisijai grafiką ir klaidų taisymo procedūras; (6) atsižvelgiant į užsienio prekybos statistikos sąsają su muitinės procedūromis, reikia atsižvelgti į 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą ( 3 ), su pakeitimais, padarytais Austrijos, Suomijos ir Švedijos stojimo aktu, nuostatas ir 1993 m. liepos 2 d. Komisijos reglamento (EEB) Nr. 2454/93, nustatančio Tarybos reglamento (EEB) Nr. 2913/92, nustatančio Bendrijos muitinės kodeksą ( 4 ), įgyvendinimo nuostatas, su paskutiniais pakeitimais, padarytais Reglamentu (EB) Nr. 1602/2000 ( 5 ), nuostatas; (7) šiame reglamente nustatytos priemonės atitinka Užsienio prekybos statistikos komiteto nuomonę, kadangi: PRIĖMĖ ŠĮ REGLAMENTĄ:







I

ANTRAŠTINĖ DALIS

BENDROSIOS NUOSTATOS







I

SKYRIUS

Objektas ir tiriamas laikotarpis

1 straipsnis

Šiame reglamente „importas“ – tai Reglamento (EB) Nr. 1172/95 (toliau – pagrindinis reglamentas) 6 straipsnio 1 dalies a punkte nurodomų prekių gabenimas, o „eksportas“ – tai pagrindinio reglamento 6 straipsnio 1 dalies b punkte nurodomų prekių gabenimas.

▼M3

2 straipsnis

Remiantis pagrindinio reglamento 6 straipsnio 2 dalimi, į Komisijai perduodamus statistinius duomenis apie užsienio prekybą neįtraukiami duomenys apie prekes, kurios yra:

— išleistos į laisvą apyvartą po laikinojo įvežimo perdirbti arba muitinės prižiūrimo perdirbimo,

— įtrauktos į 1 priede pateiktą išimčių sąrašą.

▼M1

3 straipsnis

1. Pagrindinio reglamento 12 straipsnyje kiekvienam prekių tipui nurodyta statistinė riba nustatoma taip, kad užsienio į užsienio prekybos statistinius duomenis būtų įtraukiami duomenys apie importą ar eksportą, kurio vertė viršija 1 000 eurų arba neto masė yra didesnė nei 1 000 kg.

2. 1 straipsnio dalyje nurodytos ribos taikymas valstybėse narėse yra neprivalomas.

3. Valstybės narės, taikančios statistinę ribą, periodiškai perduodami duomenys koreguojami taip, kad žemiau šios ribos esanti prekybos vertė būtų įtraukta į užsienio prekybos statistinius duomenis, bent jau į suminius produktų dydžius.

Nesant suderintų nuostatų, Komisijos priimtų pagrindinio reglamento 21 straipsnyje išdėstyta tvarka, kiekviena valstybė narė taiko tokį korekcijos metodą, kokį laiko tinkamiausiu.

4. Valstybės narės, taikančios statistinę ribą, informuoja Komisiją apie šios ribos dydį ir taikomą korekcijos metodą.

▼B

4 straipsnis

1. Tiriamas laikotarpis yra kalendorinis mėnuo, per kurį prekės yra importuojamos ar eksportuojamos.

2. Kai statistinių duomenų surinkimo priemonė yra bendrasis administracinis dokumentas, kalendorinį mėnesį, susijusį su duomenimis, nurodo data, kai muitinės institucijos įformino šį dokumentą.







2

SKYRIUS

Duomenų apibrėžimai

5 straipsnis

Pagrindinio reglamento 10 straipsnio 1, 2 dalyse ir 3 dalies pirmoje pastraipoje nurodytų duomenų apibrėžimai ir jų pateikimo statistinių duomenų surinkimo priemonėje tvarka yra pateikta 6–14 straipsniuose.

6 straipsnis

1. „Muitinės paskirtis“ nustatoma, remiantis procedūra, kuriai žymėti naudojami kodai yra pateikti Reglamento (EEB) Nr. 2454/93 38 priede.

2. Nepažeidžiant nuostatų dėl bendrojo administracinio dokumento, jei valstybės narės nereikalauja pateikti muitinės deklaracijos, statistinė procedūra nurodoma statistinių duomenų surinkimo priemonėje.

3. Kiekviena valstybė narė, kuri naudojasi šio straipsnio 2 dalyje numatyta galimybe, sudaro statistinių duomenų surinkimo priemonėje pateiktinų statistinių procedūrų sąrašą kad statistiniai duomenys galėtų būti Komisijai pateikiami pagal šio straipsnio 4 dalyje nurodytus kodus.

4. Statistinės procedūros koduojamos taip:

a) importas: 7 — įprastas 1 — po laikino išvežimo perdirbti 3 — laikinai įvežant perdirbti, taikant sąlyginio neapmokestinimo sistemą 5 — laikinai įvežant perdirbti, taikant drobeko sistemą 6 — po tekstilės gaminių išvežimo perdirbti;

b) eksportas: 1 — įprastas 3 — po laikino išvežimo perdirbti 5 — po laikino įvežimo perdirbti, taikant sąlyginio neapmokestinimo sistemą 6 — po laikino įvežimo perdirbti, taikant drobeko sistemą 7 — tekstilės gaminių išvežimas perdirbimui.

7 straipsnis

1. Šiame reglamente

a) „kilmės šalis“ – tai valstybė, kurioje pagal Reglamento (EEB) Nr. 2913/92 II dalies 2 skyriaus 1 skirsnį prekės yra kilę;

b) „šalis siuntėja“ – tai valstybė, iš kurios pirmiausia į importuojančią valstybę narę buvo išsiųstos prekės, nesustojus ar neatlikus jokių su jų gabenimu nesusijusių teisinių operacijų tarpinėje valstybėje; jei buvo sustota ar buvo atliktos teisinės operacijos, šalimi siuntėja laikoma galutinė tarpinė valstybė;

c) „paskirties šalis“ – tai paskutinė valstybė narė, į kurią turimomis žiniomis importo metu turi būti pristatytos prekės;

d) „eksporto arba importo valstybė narė“ – tai valstybė narė, kurioje atliekami eksporto arba importo formalumai;

e) „paskirties valstybė narė“ – tai valstybė narė, į kurią turimomis žiniomis importo metu turi būti galiausiai pristatytos prekės;

f) „faktinio eksporto valstybė narė“ – tai valstybė narė, išskyrus eksporto valstybę narę, iš kurios visų pirma buvo išsiųstos prekės siekiant jas eksportuoti, jei eksportuotojas nėra įsisteigęs eksporto valstybėje narėje. Jei iš pradžių iš kitos valstybės narės nebuvo išsiųstos prekės siekiant jas eksportuoti arba jei eksportuotojas yra įsisteigęs eksporto valstybėje narėje, eksporto valstybė narė yra faktinio eksporto valstybė narė.

2. Nepažeidžiant muitinės teisės aktų ir vadovaujantis pagrindinio reglamento 10 straipsnio 1 dalies b punktu, statistinių duomenų surinkimo priemonėje yra nurodoma kilmės šalis.

Nepaisant to, šalis siuntėja turi būti nurodyta tokiais atvejais:

a) prekėms, kurių kilmė nežinoma;

b) šioms prekėms, net jei ir yra žinoma jų kilmės šalis, t. y.: — Kombinuotosios nomenklatūros 97 skirsniui priklausančios prekės, — prekės, importuotos po laikino išvežimo perdirbti, — grąžintos prekės ir kitos Bendrijos kilmės prekės.

Į mėnesines a ir b punktuose nurodomų sandorių ataskaitas, kurias Komisijai siunčia valstybės narės, šalis siuntėja yra įtraukiama, jei ji nėra ES narė. Kitais atvejais naudojamas kodas QW (arba 960).

3. Konkretiems II antraštinėje dalyje nurodytų prekių judėjimams prireikus turėtų būti pasitelkiamos toje dalyje nurodytos šalies partnerės.

4. Šio straipsnio 1 dalyje nurodytos valstybės žymimos ir koduojamos pagal pagrindinio reglamento 9 straipsnį.

8 straipsnis

Nustatant statistinių duomenų surinkimo priemonėje įrašytinų prekių kiekį:

a) „neto masė“ – tai faktinė prekės masė, be pakuotės; jei nėra kitų pagal pagrindinio reglamento 10 straipsnio 4 dalį priimtų nuostatų, kiekvienoje Kombinuotosios nomenklatūros subpozicijoje neto masė išreiškiamas kilogramais;

b) „papildomi vienetai“ – tai kiekio matavimo vienetai, išskyrus masės matavimo vienetą kilogramais. Jie turi būti nurodyti remiantis dabartinėje Kombinuotosios nomenklatūros versijoje nurodyta informacija prieš atitinkamas subpozicijas, kurių sąrašas spausdinamas minėtos nomenklatūros I dalyje „Pirminės nuostatos“.

9 straipsnis

1. „Statistinė vertė“ – tai:

— eksportuojant - tai vertė lygi prekės vertei jos išsiuntimo iš eksportuojančios valstybės narės statistinės teritorijos momentu,

— importuojant -.tai vertė lygi prekės vertei, jos patekimo į importuojančios valstybės narės statistinę teritoriją momentu.

2. Šio straipsnio 1 dalyje nurodytų prekių vertė skaičiuojama taip:

— parduodant arba perkant - pagal sąskaitoje – faktūroje nurodytą prekių vertę,

— kitais atvejais - pagal vertę, kuri parduodant arba perkant būtų nurodyta sąskaitoje – faktūroje.

Nustatytais atvejais nustatant prekių vertę, naudojama pagal Reglamentą (EEB) Nr. 2913/92 apibrėžta muitinės vertė.

3. Į statistinę vertę turi būti įtraukti tik papildomi mokesčiai, pvz. transporto ir draudimo, susiję su ta kelionės dalimi, kuri:

— eksportuojant prekes vyksta eksportuojančios valstybės narės statistinėje teritorijoje,

— importuojant prekes vyksta už importuojančios valstybės narės statistinės teritorijos ribų.

Todėl į statistinę vertę neįtraukiami importo arba eksporto mokesčiai, pvz. muitai, pridėtinės vertės mokestis, akcizas, rinkliavos, eksporto grąžinamosios išmokos arba kiti panašaus pobūdžio mokesčiai.

4. Prekių, kurioms taikomos perdirbimo operacijos, statistinė vertė nustatoma taip, tarsi šios prekės būtų visiškai pagamintos perdirbimo šalyje.

5. Garso, informacijos ir kitų įrašų priemonių, pvz. diskelių, kompiuterių kasečių, juostų, schemų, garso ir vaizdo juostų, kompaktinių diskų, kurie skirti informacijos perdavimui ir saugojimui, statistinė vertė grindžiama bendra prekių kaina, t. y., į ją įskaičiuota ne tik pačios priemonės, bet ir joje esančios informacijos kaina.

6. Statistinių duomenų surinkimo priemonėje pateikiama statistinė vertė nurodoma nacionaline valiuta. Valstybės narės gali leisti nurodyti vertę, išreikštą kita valiuta.

Nustatant statistinę vertę naudojamas arba skaičiuojant apmuitinamą vertę taikytas valiutos kursas, arba eksporto ar importo metu nustatytas oficialus valiutos kursas.

Nepažeisdamos muitinės teisės aktų, periodiškai pateikiamoms deklaracijoms valstybės narės gali nustatyti vieną to laikotarpio keitimo į nacionalinę valiutą kursą.

10 straipsnis

1. „Transporto rūšis pasienyje“ – tai rūšis aktyviosios transporto priemonės su kuria:

— eksporto atveju prekės palieka statistinę Bendrijos teritoriją,

— importo atveju prekės patenka į statistinę Bendrijos teritoriją.

2. „Vidaus transporto rūšis“ – tai rūšis aktyviosios transporto priemonės, su kuria:

— eksporto atveju prekės palieka pakrovimo vietą,

— importo atveju prekės patenka į iškrovimo vietą.

Šią informaciją reikia pateikti tik muitinės teisės aktų nustatytais atvejais.

3. 1 ir 2 straipsnio dalyse nurodytos transporto rūšys yra šios:







A B Pavadinimas 1 10 Jūrų transportas 12 Geležinkelio vagonas jūrų laive 16 Varikliu varoma kelių transporto priemonė jūrų laive 17 Priekaba arba puspriekabė jūrų laive 18 Vidaus vandenų laivas jūriniame laive 2 20 Geležinkelio transportas 23 Kelių transporto priemonė geležinkelio vagone 3 30 Kelių transportas 4 40 Oro transportas 5 50 Pašto siuntos 7 70 Stacionarūs transporto įrenginiai 8 80 Vidaus vandenų transportas 9 90 Transportas sava eiga

4. Statistinių duomenų surinkimo priemonėje transporto rūšys nurodomos pagal šio straipsnio 3 dalyje pateikto sąrašo A stulpelio kodus.

Valstybės narės gali reikalauti, kad statistinių duomenų surinkimo priemonėje transporto rūšys būtų koduojamos pagal anksčiau minėto sąrašo B stulpelio kodus.

5. Transportavimas konteineriuose turi būti nurodytas pagal Reglamento (EEB) Nr. 2454/93 670 g straipsnį, išskyrus 5 (50), 7 (70), 9 (90) kodais pažymėtas transporto rūšis.

Tam naudojami atitinkami kodai:

0 — prekės gabenamos ne konteineriuose;

1 — prekės gabenamos konteineriuose.

6. Taip pat importo arba eksporto metu turi būti nurodyta aktyviosios transporto priemonės nacionalinė priklausomybė vykstant per sieną, išskyrus tuos atvejus, kai Bendrijos pasienyje esančio transporto rūšis yra pažymėta kodais 2 (20 arba 23), 5 (50), 7 (70) ir 9 (90).

Tam naudojami pagrindinio reglamento 9 straipsnyje nustatyti valstybių kodai.

7. „Aktyviosios transporto priemonės“ – tai transporto priemonės su varomąja jėga. Jei tai yra kombinuotasis transportas arba jei yra kelios transporto rūšys, aktyviąja transporto priemone yra laikoma ta priemonė, kuri varomąja jėga aprūpina visą sąstatą.

Aktyvioji transporto priemonė priklauso tai valstybei, kurioje ji yra registruota formalumų užbaigimo metu.

11 straipsnis

1. „Preferencija“ – tai tarifų sistema, pagal kurią taikomi, visiškai arba iš dalies pagal Bendrijos konvencijas, susitarimus arba konkrečius reglamentus atidėti lengvatiniai muitų mokesčiai.

2. Preferencija nurodoma pagal Reglamente (EEB) Nr. 2454/93 nustatytą tvarką.

12 straipsnis

1. „Sąskaitoje nurodyta vertė“ – tai sąskaitoje – faktūroje arba kituose vietoje jos naudojamuose dokumentuose nurodyta vertė.

2. „Valiuta“ – tai valiuta, kuria yra nurodoma sąskaitoje nurodyta vertė.

13 straipsnis

1. Šiame reglamente

a) „sandoris“ – tai prekybinė arba neprekybinė operacija, kurios pasėkoje vyksta prekių, kurias apima statistiniai duomenys apie užsienio prekybą, gabenimas;

b) „sandorio pobūdis“ – tai vieną sandorį nuo kito skiriančios savybės.

2. Sandorių sąrašas pateikiamas II priede.

Statistinių duomenų surinkimo priemonėje sandoriai koduojami pagal A stulpelio kodų numerius arba pagal A stulpelyje pateiktų kodų numerių ir jų pogrupių B stulpelyje derinį taip, kaip nurodyta minėtame sąraše.

14 straipsnis

1. „Pristatymo sąlygos“ – tai prekybos sutarties sąlygos, kuriomis, laikantis Tarptautinių prekybos rūmų INCOTERMS, nustatomi pardavėjo ir pirkėjo įsipareigojimai.

2. Statistinių duomenų surinkimo priemonėje pristatymo sąlygos koduojamos ir prireikus detalizuojamos pagal III priede pateiktą informaciją.







II

ANTRAŠTINĖ DALIS

SPECIALIOSIOS NUOSTATOS







I

SKYRIUS

Apibrėžimai ir bendri pastebėjimai

15 straipsnis

1. „Specifiniai prekių judėjimai“ – tai prekių judėjimai, turintys specifinių bruožų, darantys įtaką informacijos interpretavimui ir galintys atsirasti dėl pačio srauto, prekių pobūdžio, prekių judėjimą sukeliančio sandorio ir dėl prekių eksportuotojo arba importuotojo.

2. Specifiniai yra šių prekių judėjimai:

a) pramonės įmonių;

b) 3 skyriuje apibrėžtų laivų ir orlaivių;

c) jūros produktų;

d) laivų ir orlaivių atsargų ir išteklių;

e) išskirstytų siuntų;

f) karinių prekių;

g) jūros įrenginių;

h) erdvėlaivių ir erdvėlaivių paleidimo įtaisų;

i) motorinių transporto priemonių ir orlaivių dalių;

j) pašto siuntų;

k) naftos produktų;

l) atliekų;

▼M3

m) elektros ir dujų.

▼B

3. Atsižvelgiant į skirtingą šio reglamento nuostatą arba tuo atveju, kai nėra pagal pagrindinio reglamento 21 straipsnį nustatytų nuostatų, specifinį prekių gabenimą reglamentuoja atitinkamos nacionalinės nuostatos.

4. Įgyvendindamos šį skyrių valstybės narės priima atitinkamas nuostatas ir prireikus gali naudotis kitais, nei pagrindinio reglamento 7 straipsnyje nurodytais, statistinės informacijos šaltiniais.







2

SKYRIUS

Pramonės įmonės

16 straipsnis

1. „Sukomplektuota pramonės įmonė“ – tai mašinų, aparatų, prietaisų, įrenginių, instrumentų ir medžiagų (toliau – sudedamosios dalys), kurių kiekviena yra priskiriama įvairioms Suderintos sistemos nomenklatūros pozicijoms ir kurios yra suprojektuotos taip, kad veiktų kaip didelio masto prekių gamybos arba paslaugų teikimo vienetas.

Visos kitos prekės, naudojamos statant sukomplektuotą pramonės įmonę, gali būti vadinamos jos sudedamosiomis dalimis, tačiau remiantis pagrindiniu reglamentu jos turi būti įtrauktos į renkamus statistinius duomenis.

▼M3

2. Sukomplektuotos pramonės įmonės eksportui registruoti valstybės narės gali taikyti supaprastintą deklaravimo procedūrą.

3. Supaprastinta procedūra gali būti taikoma tik tų sukomplektuotų pramonės įmonių eksportui, kurių bendra statistinė vertė yra didesnė kaip 3 mln. EUR, nebent jos būtų pakartotinam naudojimui skirtos pramonės įmonės; šiuo atveju valstybės narės turi informuoti Komisiją apie taikomus kriterijus.

Pramonės įmonės statistinė vertė skaičiuojama sudedant jos sudedamųjų dalių statistines vertes ir šio straipsnio 1 dalies antrame punkte nurodytų prekių statistines vertes.

17 straipsnis

1. Šiame skyriuje konkrečiam Kombinuotosios nomenklatūros skirsniui priklausančios sudedamosios dalys turi būti priskiriamos šios nomenklatūros 98 skirsnio sukomplektuotos pramonės įmonės atitinkamam subpozicijos skyriui.

2. Jei valstybės narės neleidžia taikyti supaprastintos deklaravimo procedūros 98 skirsnio subpozicijose numatytų sukomplektuotos pramonės įmonės sudedamųjų dalių registravimui, prekės turi būti priskiriamos atitinkamoms subpozicijoms, numatytoms kituose Kombinuotosios nomenklatūros skirsniuose.

18 straipsnis

Remiantis Kombinuotąja nomenklatūra, sukomplektuotų pramonės įmonių subpozicijų kodai turi būti nustatomi laikantis tokių taisyklių:

a) kodas turi būti aštuonių skaičių;

b) pirmieji keturi skaičiai turi būti 9880;

c) penktasis ir šeštasis skaičius turi atitikti tą Kombinuotosios nomenklatūros skirsnį, kuriam priklauso sudedamosios dalies prekės;

d) septintasis ir aštuntasis skaičius turi būti 0.

▼B

19 straipsnis

1. Už statistinės informacijos pateikimą atsakingi asmenys pagal kiekvienos valstybės narės, atsižvelgiant į šiame skyriuje nustatytas taisykles, be išankstinio leidimo negali taikyti supaprastintos deklaravimo procedūros.

2. Jei sukomplektuotos pramonės įmonės sudedamąsias dalis eksportuoja kelios valstybės narės, kiekviena valstybė narė su ja susijusiems prekių srautams duoda leidimą taikyti supaprastintą deklaravimo procedūrą. Tačiau toks leidimas gali būti išduodamas tik pateikus dokumentais pagrįstus įrodymus, kad statistinė vertė yra didesnė nei nurodyta 16 straipsnio 3 dalyje arba supaprastintos procedūros taikymas gali būti pateisintas remiantis kitais kriterijais.

▼M3 —————

▼B







3

SKYRIUS

Laivų ir orlaivių importas ir eksportas

20 straipsnis

Šiame skyriuje:

a) „laivai“ – tai Kombinuotosios nomenklatūros 89 skyriaus 1 ir 2 papildomose pastabose nurodytas jūrų transportas ir karo laivai;

b) „orlaiviai“ – tai Kombinuotosios nomenklatūros 8802 pozicijoje klasifikuojami civiliniams tikslams naudojami orlaiviai, jei jais naudojasi oro transporto įmonės, arba karinės paskirties orlaiviai;

▼M3

c) „laivo arba orlaivio nuosavybės teisė“ – tai fizinio arba juridinio asmens registravimo laivo arba orlaivio savininku faktas.

▼M3 —————

▼M3

21 straipsnis

1. Komisijai pateikiami statistiniai duomenys apie užsienio prekybą turi apimti šiuos sandorius:

a) valstybėje, kuri nėra narė, įsisteigusio fizinio arba juridinio asmens laivo arba orlaivio nuosavybės teisės perleidimą ataskaitą teikiančioje valstybėje narėje įsisteigusiam ir įsiregistravusiam nacionaliniame laivų ir orlaivių registre fiziniam arba juridiniam asmeniui; šis sandoris turi būti laikomas importu;

b) ataskaitą teikiančioje valstybėje narėje įsisteigusio ir įsiregistravusio nacionaliniame laivų ir orlaivių registre fizinio arba juridinio asmens laivo arba orlaivio nuosavybės teisės perleidimą nepriklausančioje ES šalyje įsisteigusiam fiziniam arba juridiniam asmeniui; šis sandoris turi būti laikomas eksportu;

c) laivo arba orlaivio įvežimas į Bendrijos statistinę teritoriją arba išvežimas iš jos dėl operacijų, susijusių su perdirbimu pagal sutartį.

Taikant b punktą, jei laivas arba orlaivis yra naujas, eksportas turi būti registruojamas jį pagaminusioje valstybėje narėje.

Taikant c punktą, turi būti laikoma, kad „perdirbimas“ apima tik tas operacijas, kurios yra skirtos pagaminti naują arba iš esmės pagerintą laivą arba orlaivį.

2. Valstybių narių Komisijai perduodamoje statistinėje informacijoje apie 1 dalyje nurodytus sandorius turi būti pateikiami šie duomenys:

a) Kombinuotosios nomenklatūros poskyrį atitinkantis kodas;

b) statistinė procedūra;

c) šalis partnerė, būtent: — 1 dalies a punkte nurodytų sandorių atveju, laivą arba orlaivį pagaminusi valstybė, kuri nėra narė, jei laivas arba orlaivis yra naujas; kitais atvejais, nepriklausanti ES šalis, kurioje yra įsisteigęs fizinis arba juridinis asmuo, perleidžiantis laivo arba orlaivio nuosavybę, — 1 dalies b punkte nurodytų sandorių atveju, valstybė, kuri nėra narė, kurioje yra įsisteigęs fizinis arba juridinis asmuo, kuriam yra perleidžiama laivo arba orlaivio nuosavybė, — 1 dalies c punkte nurodytų sandorių atveju, valstybė, kuri nėra narė, siuntėja įvežamiems į Bendrijos statistinę teritoriją laivams ir orlaiviams ir gavėja šalis išvežamiems iš Bendrijos statistinės teritorijos laivams ir orlaiviams;

d) laivų kiekis vienetais ir bet kuriais kitais Kombinuotoje nomenklatūroje pateiktais papildomais mato vienetais, ir lėktuvų kiekis neto mase bei papildomais mato vienetais;

e) statistinė vertė, reiškianti bendrą sumą, kuri viso laivo arba orlaivio pardavimo arba pirkimo atveju būtų nurodyta sąskaitoje, atskaičius visas transporto ir draudimo išlaidas.

3. Ataskaitinis laikotarpis – tai tas mėnuo, per kurį įvyksta nuosavybės teisės perleidimas 1 dalies a arba b punktuose nurodytų sandorių atveju, arba per kurį vežamos prekės 1 dalies c punkte nurodytų sandorių atveju.

22 straipsnis

Be Reglamento (EB) Nr. 1172/95 7 straipsnyje nurodytų duomenų šaltinių, nacionalinės valdžios institucijos turi teisę naudotis papildomais duomenų šaltiniais, įskaitant informaciją, kuri yra nacionalinių laivų ir orlaivių registruose, kuri gali būti reikalinga tokių prekių nuosavybės teisės perleidimui nustatyti.

▼B







4

SKYRIUS

Laivų bei orlaivių atsargos ir ištekliai

23 straipsnis

Šiame skyriuje:

— „laivų ir orlaivių atsargos“ – tai laivų arba orlaivių įgulai ir keleiviams vartoti skirti įvairūs produktai;

— „laivų ir orlaivių ištekliai“ – tai produktai, pvz. kuras, alyva ir tepalai, būtini, kad veiktų laivų arba orlaivių varikliai, mechanizmai ir kiti prietaisai.

24 straipsnis

1. Komisijai pateikiami statistiniai duomenys apie užsienio prekybą apima:

a) laivų ir orlaivių atsargų bei išteklių pristatymas į laivus arba orlaivius, už kurių komercinį panaudojimą atsakingas fizinis arba juridinis asmuo yra įsisteigęs trečiojoje šalyje, ir kurie yra dislokuoti ataskaitą pateikiančios valstybės narės uoste arba oro uoste, jei tai yra Bendrijos prekės arba ne Bendrijos prekės, kurioms yra taikoma laikino įvežimo perdirbti arba perdirbimo muitinei prižiūrint procedūra; ši operacija yra laikoma eksportu;

b) laivų ir orlaivių atsargų ir išteklių pristatymas į valstybės laivus arba orlaivius, kurie yra dislokuoti ataskaitą pateikiančios valstybės narės uoste arba oro uoste, jei tai yra ne Bendrijos prekės, kurių muitinė neišleido į laisvą apyvartą, kurioms nėra taikoma laikino įvežimo perdirbti muitinės procedūra arba perdirbimo muitinei prižiūrint procedūra; ši operacija yra laikoma importu;

2. Valstybių narių Komisijai perduodamoje mėnesinėje ataskaitoje apie 1 straipsnio a punkte nurodytus sandorius pateikiami šie duomenys:

a) produkto kodas pagal tokį supaprastintą kodavimą: — 9930 24 00: Suderintos sistemos 1–24 skirsniuose klasifikuojamoms prekėms, — 9930 27 00: Suderintos sistemos 27 skirsnyje klasifikuojamoms prekėms, — 9930 99 00: kitur klasifikuojamoms prekėms;

▼M3

b) šalies partnerės kodas arba supaprastintas šalies kodas QS;

▼B

c) statistinė procedūra;

d) neto masė;

e) statistinė vertė.







5

SKYRIUS

Išskirstytos siuntos

▼M3

25 straipsnis

Šiame skyriuje „išskirstytos siuntos“ – tai dėl komercinių arba su transportu susijusių priežasčių nesurinktų arba išmontuotų prekių sudedamųjų dalių importas arba eksportas.

▼B

26 straipsnis

Mėnesinėse ataskaitose, kurias valstybės narės siunčia Komisijai, išskirstytų siuntų importo ir eksporto duomenys suvedami tik vieną kartą, paskutinės dalinės siuntos importo arba eksporto mėnesį, nurodant pilnai surinktos prekės visą vertę ir naudojant šios prekės klasifikavimo kodą.







6

SKYRIUS

Karinės prekės

27 straipsnis

1. Prekybos prekėmis su valstybėmis, kurios nėra narės, statistiniai duomenys ir Komisijai perduodama informacija apima duomenis apie karinės paskirties prekių įvežimą ir išvežimą laikantis valstybėse narėse galiojančių šių prekių apibrėžimo.

2. Valstybių narių Komisijai perduodamoje mėnesinėje ataskaitoje apie šio straipsnio 1 dalyje paminėtus sandorius nurodomi šie duomenys:

a) kodas, atitinkantis pagrindinio reglamento 8 straipsnyje nurodytą produktų klasifikacijosposkyrį;

b) šalies partnerės kodas;

c) statistinė procedūra;

d) kiekis neto mase ir prireikus - papildomais vienetais;

e) statistinė vertė.

3. Valstybėse narėse, kurios dėl karinių paslapčių negali taikyti 2 dalies nuostatų, imamasi reikiamų priemonių siekiant užtikrinti, kad į Komisijai siunčiamas mėnesines ataskaitas būtų įtraukta bent karinės paskirties prekių eksporto ir importo statistinė vertė.







7

SKYRIUS

Jūros įrenginiai

28 straipsnis

1. Šiame skyriuje „jūros įrenginiai“ – tai atviroje jūroje esanti įranga ir įrenginiai, skirti mineraliniams ištekliams tirti bei išgauti.

2. „Užsienio“ įrengimai, kaip priešprieša nacionaliniams, - tokie įrengimai, už kurių komercinį panaudojimą atsakingas fizinis arba juridinis asmuo yra įsisteigęs valstybėje, kuri nėra narė.

29 straipsnis

1. Konkrečios valstybės narės Komisijai siunčiami prekybos su valstybėmis, kurios nėra narės, statistiniai duomenys turi apimti:

a) prekių pristatymą į nacionalinį įrenginį tiesiogiai iš valstybės, kuri nėra narė, arba iš užsienio įrenginio; šis sandoris yra laikomas importu.

b) prekių pristatymą iš nacionalinio įrenginio į valstybę, kuri nėra narė, arba užsienio įrenginį; šis sandoris yra laikomas eksportu;

c) prekių pristatymą į nacionalinį įrenginį iš valstybės narės statistinėje teritorijoje esančių muitinės sandėlių; šis sandoris yra laikomas importu;

d) prekių importą į valstybės narės statistinę teritoriją iš užsienio įrenginio;

e) prekių eksportą į užsienio įrenginį iš valstybės narės statistinės teritorijos.

▼M3

2. Į mėnesines valstybių narių Komisijai perduodamas ataskaitas apie šio straipsnio 1 dalyje nurodomus sandorius įtraukiami šie duomenys:

a) Kombinuotosios nomenklatūros poskyrį atitinkantis kodas;

b) šalies partnerės kodas arba supaprastintas šalies kodas QW;

c) statistinė procedūra;

d) kiekis neto mase;

e) statistinė vertė.

Taikant a punktą, prekėms, skirtoms pakrantės įrenginių valdytojams arba pakrantės įrenginių variklių, mašinų ir kitos įrangos darbui, turi būti naudojami šie supaprastinti kodai:

— 9931 24 00: KN 1–24 skirsniuose klasifikuojamoms prekėms,

— 9931 27 00: KN 27 skirsniuose klasifikuojamoms prekėms,

— 9931 99 00: kitur klasifikuojamoms prekėms.

Kai prekės yra skirtos pakrantės įrenginiams arba iš jų jos yra išgabenamos, nepažeidžiant muitinės reglamentų, b punkte nurodyta „šalis partnerė“ turi būti suprantama kaip šalis, kurioje yra įsikūręs už minimų įrenginių komercinį panaudojimą atsakingas fizinis arba juridinis asmuo.

▼B







8

SKYRIUS

Erdvėlaiviai

30 straipsnis

Šiame skyriuje:

a) „erdvėlaiviai“ – tai kosminiai laivai, pavyzdžiui, palydovai, kurie skraido ne žemės atmosferoje esančioje erdvėje;

b) „erdvėlaivio nuosavybės teisė“ – tai fizinio arba juridinio asmens registravimo erdvėlaivio savininku faktas.

▼M3

31 straipsnis

1. Komisijai perduodami statistiniai duomenys apie prekybą prekėmis su valstybėmis, kurios nėra narės, apima:

a) erdvėlaivio įvežimą į Bendrijos statistinę teritoriją arba išvežimą iš jos dėl operacijų, susijusių su perdirbimu pagal sutartį;

b) erdvėlaivio, kurio nuosavybės teisė perėjo iš valstybėje, kuri nėra narė, įsisteigusio fizinio arba juridinio asmens valstybėje narėje įsisteigusiam fiziniam arba juridiniam asmeniui, paleidimą į erdvę;

c) erdvėlaivio, kurio nuosavybės teisė perėjo iš valstybėje narėje įsisteigusio fizinio arba juridinio asmens valstybėje, kuri nėra narė, įsisteigusiam fiziniam arba juridiniam asmeniui, paleidimą į erdvę.

b punkte nurodytos operacijos turi būti registruojamos kaip importas valstybėje narėje, kurioje yra įsisteigęs naujasis savininkas.

c punkte nurodyta operacija turi būti registruojama kaip valstybės narės, kurioje galutinai pagamintas erdvėlaivis, eksportas.

Šioje dalyje „perdirbimas“ turi apimti tik tas operacijas, kurios yra skirtos pagaminti naują arba iš esmės pagerintą laivą arba orlaivį.

2. Valstybių narių Komisijai perduodamoje mėnesinėje informacijoje apie šio straipsnio 1 dalyje paminėtas operacijas turi būti nurodomi šie duomenys:

a) Kombinuotosios nomenklatūros poskyrį atitinkantis kodas;

b) šalies partnerės kodas;

c) statistinė procedūra;

d) kiekis neto mase ir papildomais mato vienetais;

e) statistinė vertė, kuri pagal šio reglamento III priede nurodytas pristatymo sąlygas yra erdvėlaivio vertė „iš įmonės“.

Taikant b punktą, „šalis partnerė“ nustatoma vadovaujantis toliau išvardytais kriterijais:

— 1 dalies a punkte nurodytoms operacijoms „šalis partnerė“ turi reikšti kilmės šalį, kuri yra valstybė, ne narė, įvežamiems į Bendrijos statistinę teritoriją erdvėlaiviams ir šalį gavėją išvežamiems iš Bendrijos statistinės teritorijos erdvėlaiviams,

— 1 dalies b punkte nurodytoms operacijoms „šalis partnerė“ turi reikšti erdvėlaivį galutinai pagaminusią šalį,

— 1 dalies c punkte nurodytoms operacijoms „šalis partnerė“ turi reikšti šalį, kurioje yra įsisteigęs fizinis arba juridinis asmuo, kuriam yra perleidžiama erdvėlaivio nuosavybės teisė.

3. Ataskaitinis laikotarpis – tai tas mėnuo, per kurį vežamos prekės 1 dalies a punkte nurodytų operacijų atveju arba per kurį įvyksta nuosavybės teisės perleidimas 1 dalies b ir c punktuose nurodytų operacijų atveju.

▼M3







9

SKYRIUS

Elektra ir dujos

31a straipsnis

Be Reglamento (EB) Nr. 1172/95 7 straipsnyje nurodytų duomenų šaltinių, nacionalinės valdžios institucijos gali reikalauti, kad reikalingą elektros ir dujų prekybos srautams tarp valstybės narės ir valstybės, kuri nėra narė, kontroliuoti informaciją tiesiogiai teiktų valstybėje narėje įsisteigę elektros ir dujų perdavimo tinklų operatoriai, kuriems šie tinklai priklauso arba kurie juos eksploatuoja.







10

SKYRIUS

Jūros produktai

31b straipsnis

1. Šiame straipsnyje „jūros produktai“ – tai žuvininkystės produktai, mineralai, antrinės žaliavos ir visi kiti produktai, kurių jūrų laivai dar neiškrovė.

2. Komisijai pateikiami statistiniai duomenys apie užsienio prekybą turi apimti šiuos sandorius:

a) jūrų produktų iškrovimą atskaitingos valstybės narės uostuose arba kai šiuos produktus iš valstybėje, kuri nėra narė, registruotų laivų įsigyja valstybėse narėse registruoti laivai; tokie sandoriai laikomi importu;

b) jūrų produktų iškrovimą valstybės, kuri nėra narė, uostuose iš atskaitingoje valstybėje narėje registruotų laivų arba kai šiuos produktus iš valstybėje narėje registruotų laivų įsigyja valstybėje, nepriklausančioje Europos Sąjungai, registruoti laivai; tokie sandoriai laikomi eksportu.

3. Į valstybių narių Komisijai perduodamą mėnesinę informaciją apie šio straipsnio 2 dalyje nurodytus sandorius įtraukiami šie duomenys:

a) Kombinuotosios nomenklatūros poskyrį atitinkantis kodas;

b) šalies partnerės kodas, būtent: — importo atveju, valstybė, kuri nėra narė, kurioje yra registruotas jūros produktus žvejojantis laivas, — eksporto atveju, valstybė, kuri nėra narė, kurioje yra iškraunami jūros produktai arba kurioje yra registruotas jūros produktus įsigyjantis laivas;

c) statistinė procedūra;

d) kiekis neto mase;

e) statistinė vertė.

4. Be Reglamento (EB) Nr. 1172/95 7 straipsnyje nurodytų duomenų šaltinių, nacionalinės valdžios institucijos turi teisę naudotis papildomais duomenų šaltiniais, įskaitant šioje šalyje registruotų laivų deklaracijose pateikta informacija apie jūros produktus, iškrautus valstybėje, kuri nėra narė.

▼B







III

DALIS

BAIGIAMOSIOS NUOSTATOS

▼M2

32 straipsnis

1. Valstybės narės turi parengti:

a) kiekvieno duomenų srauto atveju agreguotus rezultatus, kurie yra apibrėžiami kaip bendra prekybos su valstybėmis, kurios nėra narės, vertė ir suskirstyti produktais pagal Standartinio tarptautinės prekybos klasifikatoriaus (3 redakcija) skyrius;

b) pagrindinio reglamento 10 straipsnio 1 dalyje nurodytus detalius rezultatus.

2. Valstybės narės duomenis turi pateikti Komisijai ne vėliau kaip:

a) per 40 dienų nuo ataskaitinio laikotarpio pabaigos pagal 1 dalies a punktą;

b) per 42 dienas nuo ataskaitinio laikotarpio pabaigos pagal 1 dalies b punktą.

▼B

33 straipsnis

1. Jei statistinių duomenų surinkimo priemonėje esančius duomenis reikia taisyti, tai turi būti taisomi ataskaitinio laikotarpio duomenys.

2. Bent kartą per tris mėnesius valstybės narės siunčia pataisytus mėnesinius duomenis kartu su byla, kurioje pateikiami suvestiniai ir pataisyti metiniai duomenys.

34 straipsnis

Pagrindinio reglamento 7 ir 23 straipsniuose nurodytas statistinių duomenų surinkimo priemones arba bent jose pateikiamą informaciją valstybės narės saugo mažiausiai dvejus metus nuo tų metų, su kuriais siejama informacija.

35 straipsnis

Valstybės narės perduoda Komisijai savo nacionalines instrukcijas ir bet kokius vėlesniuspakeitimus.

36 straipsnis

Nuo 2001 m. sausio 1 d. netenka galios Komisijos reglamentas (EB) Nr. 840/96 ( 6 ).

Nuorodos į netekusį galios reglamentą yra laikomos nuorodomis į šį reglamentą.

37 straipsnis

Šis reglamentas įsigalioja dvidešimtą dieną nuo jo paskelbimo Europos Bendrijų oficialiajame leidinyje.

Jis taikomas nuo 2001 m. sausio 1 d.

Šis reglamentas yra privalomas visas ir tiesiogiai taikomas visose valstybėse narėse.

▼M3









PRIEDAS

2 straipsnyje paminėtų prekių, kurios neįtraukiamos į Komisijai (Eurostatui) teiktinus statistinius duomenis, susijusius su prekyba prekėmis su nepriklausančiomis ES šalimis, sąrašas

Duomenys neturi būti renkami apie šias prekes:

a) mokėjimo priemones, kurios yra teisėtos mokėjimo priemonės, ir vertybiniai popieriai;

b) piniginį auksą;

c) nelaimės ištiktiems rajonams skirtą pagalbą;

d) diplomatinės ar panašios paskirties prekes: 1) prekes, kurioms taikomas diplomatinis konsulinis ar panašus neliečiamumas; 2) dovanas valstybės vadovui arba vyriausybės ar parlamento nariams; 3) administracinės tarpusavio pagalbos prekes;

e) šias prekes, jei jos nėra prekybinių sandorių objektas: 1) apdovanojimus, garbės apdovanojimus ir prizus, atminimo ženklelius ir medalius; 2) kelionės įrangą, maisto atsargas ir kitus asmeniniam naudojimui arba vartojimui skirtus reikmenis, įskaitant sportinį inventorių, kuriuos keliautojas vežasi kartu arba kurie vežami prieš jam atvykstant arba atvykus; 3) vestuvinius reikmenis, asmeninius daiktus arba relikvijas; 4) karstus, laidojimo urnas, laidotuvių reikmenis, kapo priežiūros reikmenis ir antkapinius paminklus; 5) spausdintą reklaminę medžiagą, naudojimosi instrukcijas, kainoraščius ir kitas reklamines priemones; 6) jau nebenaudojamas prekes, kurios negali būti naudojamos pramoniniams tikslams; 7) balastą; 8) pašto ženklus; 9) tarptautiniuose sporto renginiuose naudojamus farmacijos produktus;

f) produktus, naudojamus išskirtinėse bendro pobūdžio priemonėse, skirtose asmenų ar aplinkos apsaugai;

g) nekomerciniais tikslais tarp valstybių narių apibrėžtose pasienio zonose gyvenančių asmenų gabenamas prekes (pasienio gabenimas); žemės ūkio augintojų ne statistinėje teritorijoje, kurioje jie turi savo pagrindinę įmonę, tačiau šalia jos esančiuose ūkiuose išaugintą produkciją;

h) tik tada, kai prekės įvežamos laikinai, importuotas ar eksportuotas prekes, skirtas transporto priemonių remontui, konteinerius ir susijusią transporto įrangą, kada nėra taikomos perdirbimo procedūros, ir remonto metu pakeistas atsargines dalis;

i) ne statistinėje teritorijoje dislokuotoms nacionalinėms ginkluotosioms pajėgoms eksportuojamas prekes ir importuojamas prekes, kurias nacionalinės ginkluotosios pajėgos perdavė ne statistinėje teritorijoje bei statistinėje valstybės narės teritorijoje dislokuotų užsienio ginkluotųjų pajėgų įsigytas arba perleistas prekes;

j) prekes, skirtas informacijai pernešti, tokias kaip diskeliai, kompiuterinės juostos, kino juostos, projektai, garso ir vaizdo įrašai, pastovios atminties kompaktiniai diskai, su saugoma kompiuterine programine įranga, jei jie sukurti pagal konkretaus kliento užsakymą arba jei jie nėra komercinio sandorio dalykas, taip pat ankstesnio pristatymo papildymai, pvz., atnaujintos versijos, už kurias gavėjui sąskaita neteikiama;

k) palydovų paleidimo įrenginiai: — eksportuojant ir importuojant iki jų paleidimo į erdvę, — paleidimo į erdvę metu;

l) prekes, skirtas remontuoti, po remonto, ir su tuo susijusias keičiamas dalis. Remontas reiškia prekių pradinių funkcijų arba būklės atkūrimą. Šios operacijos tikslas – išlaikyti prekės darbinę būklę; ji gali būti susijusi su tam tikra rekonstrukcija arba patobulinimais, tačiau jokiu būdu nekeičia prekių prigimties;

m) prekes, iki ir po laikino naudojimo, jei tenkinamos šios sąlygos: 1) prekių neplanuojama perdirbti arba jos nebuvo perdirbtos; 2) numatoma laikino naudojimo trukmė neviršija 24 mėn.









PRIEDAS







13 straipsnio 2 dalyje nurodytų sandorių sąrašas A B 1) Sandoriai, susiję su faktiniu arba numatomu nuosavybės perdavimu už kompensaciją (finansinę arba kitokią) (išskyrus 2, 7, 8 punktuose išvardintus sandorius) () () () 1) Pirkimas/pardavimas () 2) Tiekimas patvirtinus arba išbandžius parduodant konsignacijos būdu arba tarpininkaujant komisionieriui 3) Barteriniai mainai (kompensacija natūra) 4) Asmeniniai keleivių pirkiniai 5) Finansinis lizingas (išperkamoji nuoma) () 2) Prekių grąžinimas, įregistravus pradinį sandorį, pažymėtą kodu 1 (); nemokamas prekių pakeitimas () 1) Prekių grąžinimas 2) Grąžintų prekių pakeitimas 3) Negrąžintų prekių pakeitimas (pvz., pagal garantiją) 3) Sandoriai (nelaikini) susiję su nuosavybės perdavimu, bet be kompensacijos (finansinės arba kitokios) 1) Prekės, tiekiamos pagal pagalbos programas, kurias vykdo arba pilnai arba iš dalies finansuoja Europos bendrija 2) Kitos bendrosios valstybės pagalbos siuntos 3) Kitos pagalbos siuntos (asmeninės, nevyriausybinių organizacijų) 4) Kitos 4) Operacijos, siekiant perdirbti pagal sutartį () (išskyrus tas, kurios įrašytos 7 punkte) () 5) Operacijos atliekamos pasibaigus perdirbimui pagal sutartį () (išskyrus tas, kurios įrašytos 7 punkte) () 6) Specifiniai sandoriai, koduojami nacionaliniais tikslais () () 7) Operacijos, vykdomos pagal bendrus gynybos projektus arba kitas bendras tarpvyriausybines gamybos programas (pvz., Airbus) () 8) Statybinių medžiagų ir įrenginių tiekimas darbams, kurie yra bendros statybos arba projektavimo darbų sutarties dalis () () 9) Kiti sandoriai () (1) Šiame punkte nurodoma daugumą eksporto ir importo operacijų, t. y. sandorių, dėl kurių: — nuolatinis gyventojas perleidžia nuosavybės teisę nenuolatiniam gyventojui ir — yra arba bus atliktas apmokėjimas arba kompensacija natūra. (2) Įskaitant atsargines dalis ir kitus pakeitimus už užmokestį. (3) Įskaitant išperkamąją nuomą: įmokos už nuomą apskaičiuojamos taip, kad jos visiškai arba beveik visiškai atitiktų tų prekių vertę. Nuosavybės rizika ir atlyginimas perduodami nuomininkui. Pasibaigus sutarties galiojimo laikui, nuomininkas tampa juridiniu prekių savininku. (4) Iš pradžių A skilties 3–9 punktuose įrašytos prekių grąžinimo arba pakeitimo siuntos turėtų būti įrašomos į atitinkamus punktus. (5) Perdirbimui priskiriamos operacijos (transformavimo, konstravimo, montavimo, patobulinimo, atnaujinimo …), kurių tikslas – pagaminti naują arba iš esmės pagerintą prekę. Jos nebūtinai susijusios su produkto klasifikacijos pakeitimu. Šiam punktui nepriskiriama perdirbimo veikla, kurios perdirbėjas imasi savo sąskaita; ji turi būti įrašyta A skilties 1 punkte. (6) Šioje pozicijoje galėtų būti įrašomi sandoriai, kurie, pvz., nėra susiję su nuosavybės teisės perleidimu, pvz., remontas, nuoma, skolinimas, veiklos nuoma ir kitoks laikinas naudojimas, išskyrus perdirbimą pagal sutartį (pristatymą arba grąžinimą). Su šiuo kodu registruojami sandorių duomenys Komisijai neturi būti teikiami. (7) A skilties 8 punkte įrašyti sandoriai apima tik tas prekes, kurioms nepateikiama atskira sąskaita, bet kurios yra įrašomos į bendrą sąskaitą-faktūrą, kurioje nurodoma bendra darbų vertė. Kitu atveju sandoriai turėtų būti įrašyti į 1 punktą. (8) Nacionaliniais tikslais kodai gali būti renkami B skiltyje, tačiau Komisijai pateikiami tik A skiltyje nurodyti kodai.

▼B









PRIEDAS







14 straipsnio 2 dalyje nurodytų pristatymo terminų sąrašas Pirmas stulpelis Reikšmė Antras stulpelis INCOTERMS kodas Incoterms ICC/ECE Ženeva Nurodytina vieta EXW iš įmonės vietos pavadinimas FCA franko vežėjas … vietos pavadinimas FAS franko prie laivo išsiuntimo uosto pavadinimas FOB franko laivo denis išsiuntimo uosto pavadinimas CFR kaina ir frachtas paskirties uosto pavadinimas CIF kaina, draudimas ir frachtas paskirties uosto pavadinimas CPT transportavimas apmokėtas iki paskirties vietos pavadinimas CIP transportavimas ir draudimas apmokėti iki paskirties vietos pavadinimas DAF perduota pasienyje vietos pavadinimas DES perduota laive paskirties uosto pavadinimas DEQ perduota krantinėje paskirties uosto pavadinimas DDU perduota, muitas nesumokėtas paskirties vietos pavadinimas DDP perduota, muitas sumokėtas importuojančioje valstybėje paskirties vietos pavadinimas XXX pristatymo terminai, išskyrus pirmiau nurodytus tikslus kontrakte numatytų terminų apibrėžimas (1) Trečias stulpelis: